21. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ. 141.2/85121 της 3/22 Σεπτ.  1976 (ΦΕΚ Β΄ 1168) Περί ρυθμίσεως θεμάτων διδασκαλίας, τμηματικών και διπλωματικών εξετάσεων μαθημάτων παρά τη Πολυτεχνική Σχολή του Πανεπιστημίου Πατρών. Αντικατεστάθη δια των διατάξεων της υπ’ αριθ. 74331/1977 ομοίας (κατωτ. αριθ. 27) επιφυλασσομένης της κατωτέρω μεταβατικής διατάξεως του άρθρ. 5. Μεταβατική διάταξις: Μετά τας επαναληπτικάς εξετάσεις περιόδου Σεπτεμβρίου 1976, άπαντες οι σπουδασταί της Σχολής, οι εγγεγραμμένοι μέχρι και του ακαδημαϊκού έτους 1975-1976 προάγονται εις το επόμενον έτος, τα δε μαθήματα, εις τα οποία μέχρι τότε δεν έλαβον προβιβάσιμον βαθμόν, οφείλουν να τα εξετασθούν επιτυχώς εις οιανδήποτε εξεταστικήν περίοδον κατά την διάρκειαν των σπουδών των, δεν δύνανται δε οπωσδήποτε να προσέλθουν εις γραπτάς επί διπλώματι και αδεία ασκήσεως επαγγέλματος εξετάσεις πριν ή λάβουν προβιβάσιμον βαθμόν εις τα μαθήματα ταύτα. Από του ακαδημαϊκού έτους 1976-1977 άπαντες οι σπουδασταί, και υπό την επιφύλαξιν της προηγουμένης παραγράφου, δύνανται να μεταφέρουν εις το επόμενον έτος τέσσαρα (4) εξαμηνιαία μαθήματα. 